ธปท.เผยเงินประกันน้ำท่วมไหลเข้า 1.12 แสนล้าน
ธปท.เผยประกันน้ำท่วมจากต่างประเทศไหลเข้าไทยแล้ว 1.21 แสนล้านบาท กดดันเงินบาทแข็งค่าเพิ่ม
24 ก.พ. 2555

ธปท.เผยประกันน้ำท่วมจากต่างประเทศไหลเข้าไทยแล้ว 1.21 แสนล้านบาท กดดันเงินบาทแข็งค่าเพิ่ม  
นางสุชาดา กิระกุล รองผู้ว่าการ ด้านเสถียรภาพการเงิน ธนาคารแห่งประเทศไทย(ธปท.) กล่าวว่า เงินประกันของบริษัทประกันภัยน้ำท่วมจากต่างประเทศ ซึ่งไหลเข้ามาชดเชยความเสียหายให้กับบริษัทผู้ประกอบการในไทยเข้ามาแล้ว 4,000 ล้านเหรียญสหรัฐ หรือประมาณ 1.12 แสนล้านบาท หากคิดอัตราแลกเปลี่ยนปัจจุบันที่ระดับ 30.30 บาทต่อเหรียญสหรัฐ ซึ่งมีส่วนกดดันให้เงินบาทปรับแข็งค่ามากขึ้น จากเดิมที่มีเงินทุนไหลเข้ามาในตลาดหุ้นและตลาดพันธบัตรอยู่แล้ว 
“เท่าที่ดูเงินประกันภัยน้ำท่วมเข้ามาแล้ว 4,000 ล้านหรียญสหรัฐ ซึ่งส่วนที่เหลืออยู่และยังไม่ไหลเข้ามาเพิ่มอีก น่าจะเหลือน้อยลงแล้ว จากนี้ไปน่าจะกดดันค่าเงินบาทให้แข็งค่าน้อยลง ตอนนี้ยอมรับว่าเงินบาทแข็งค่าขึ้นเพราะเงินทุนไหลเข้า ซึ่งในจังหวะที่ดอกเบี้ยก็ต่อ คาเงินบาทก็แข็ง น่าจะเป็นโอกาสที่ดี ที่ภาคธุรกิจและนักลงทุนไทยจะออกไปหาผลตอบแทนที่ดีในต่างประเทศหรือนำเข้าเครื่องจักรอุปกรณ์มาฟื้นฟูหลังน้ำท่วม” นางสุชาดากล่าว 
รองผู้ว่าการ ธปท.กล่าวว่า เงินทุนเคลื่อนย้ายจากต่างประเทศจะไหลเข้ามาไทยเพิ่มอีกมากน้อยแค่ไหน ปัจจัยสำคัญน่าจะอยี่ภาวะเศรษบกิจโลก และการแก้ไขปัยหาของกรีซ และกลุ่มประเทศยุโรป ซึ่งธปท.ยังจับตาดูต่อไป ยังไม่มีมาตราการใดออกมาเพิ่มเติมเพื่อสกัดเงินทุนไหลเข้า 
ทั้งนี้ ค่าเงินบาทวันนี้เคลื่อนไหวอยู่ที่ระดับ 30.23-30.25 บาทต่อเหรียญสหรัฐ มีทิศทางแข็งค่าขึ้น  เนื่องจากมีเงินทุนต่างชาติไหลเข้าต่อเนื่อง